రాజకీయాలలో తన వారసుడిగా, తదుపరి ముఖ్యమంత్రిగా తనయుడు కె.తారకరామారావును చూడాలని కేసీఆర్ నిర్ణయించుకున్నారు. వచ్చే ఎన్నికల తర్వాత కేటీఆర్ను ముఖ్యమంత్రిని చేసి తాను సలహాదారు పాత్రకే పరిమితం కావాలని కేసీఆర్ భావిస్తున్నట్టు ప్రచారం జరుగుతోంది. ఇందుకు అనుగుణంగానే కేటీఆర్లోని నాయకత్వ లక్షణాలను పరీక్షించే పనిని కేసీఆర్ మొదలుపెట్టారు.అటు జాతీయస్థాయిలో, ఇటు తెలంగాణ రాష్ట్రంలో ప్రధానమంత్రి నరేంద్రమోదీ, ముఖ్యమంత్రి కేసీఆర్ విసురుతున్న రాజకీయ పాచికలతో ప్రతిపక్షాలకు దిక్కుతోచని పరిస్థితి ఏర్పడింది. ఈ ఇరువురిలో నరేంద్రమోదీ దేశ ప్రజల సైకాలజీని లోతుగా గమనించి నిర్ణయాలు తీసుకుంటూ ఉండగా, కేసీఆర్ మాత్రం ప్రజలపై వరాలజల్లు కురిపిస్తున్నారు. ఈ ఇరువురి చర్యలతో ప్రతిపక్ష శిబిరం నిర్వీర్యం అవుతోంది. అధికారంలోకి వచ్చిన నాయకులపై, పార్టీలపై ప్రజలలో వ్యతిరేకత ఏర్పడటాన్ని మనం ఇప్పటివరకు చూశాం. ఇప్పుడు పరిస్థితులు మారుతున్నాయి. అధికారంలోకి వచ్చిన వారు అధికారాన్ని ఉపయోగించి తీసుకుంటున్న నిర్ణయాలతో ప్రజలను మరింత ఆకర్షిస్తూ నానాటికీ బలం పెంచుకుంటున్నారు. ఇందుకు ఆయా నాయకులు అనుసరిస్తున్న ఎత్తుగడలపై ఎవరి అభ్యంతరాలు వారికి ఉండవచ్చుగానీ, ప్రజలు మాత్రం అధికారంలో ఉన్నవారికి చేరువ అవుతున్నారు. ముందుగా తెలంగాణ రాజకీయాల విషయానికి వద్దాం. గత ఎన్నికలలో 38 శాతం ఓట్లు మాత్రమే సాధించి బొటాబొటి మెజారిటీతో అధికారంలోకి వచ్చిన ముఖ్యమంత్రి కె.చంద్రశేఖరరావు, ఆ తర్వాత తీసుకున్న నిర్ణయాలతో తన బలాన్ని అమాంతం పెంచుకున్నారు. దీంతో ఇవ్వాళ తెలంగాణలో 50 శాతానికిపైగా ప్రజలు కేసీఆర్ నాయకత్వాన్ని బలపరుస్తున్నారు. అధికారాన్ని సుస్థిరం చేసుకోవడానికి, ముందుగా ప్రతిపక్ష పార్టీలకు చెందిన శాసనసభ్యులను తన పార్టీలోకి తీసుకుని శాసనసభలో సంఖ్యాబలాన్ని పెంచుకున్న కేసీఆర్, ఆ తర్వాత ప్రభుత్వపరంగా అమలు చేయవలసిన పథకాలపై దృష్టిసారించారు. పార్టీ ఫిరాయింపులను ప్రోత్సహించడం నైతికమా? అనైతికమా? అన్న విషయం పక్కనపెడితే, అనుకున్న లక్ష్యాన్ని ఆయన సాధించారు. ఫిరాయింపులను ప్రోత్సహించడాన్ని ప్రజలు కూడా తప్పుపట్టడం లేదని తెలంగాణలో జరిగిన ఉపఎన్నికలలో ప్రజలు ఇచ్చిన తీర్పుతో స్పష్టమైంది. ముఖ్యమంత్రి కేసీఆర్ చర్యలతో శాసనసభ లోపలా, వెలుపలా కూడా ప్రతిపక్షాలు బలహీనపడ్డాయి. ఫిరాయింపులు ఇక చాలనుకున్న ముఖ్యమంత్రి ఇప్పుడు ప్రజలను తనవైపు ఆకర్షించడంపై దృష్టిసారించారు. వచ్చే ఎన్నికలలో తన విజయానికి ఢోకా ఉండకుండా మంత్రాంగం, యంత్రాంగం నడుపుతున్నారు. ఈ క్రమంలో తెలంగాణ సమాజం కూర్పుని గమనించిన కేసీఆర్, ముస్లింలు, బడుగు--–-బలహీనవర్గాల వారిని ఆకట్టుకోవడం కోసం రిజర్వేషన్ల పెంపు నిర్ణయం తీసుకున్నారు. బీసీలకు, ముస్లింలకు రిజర్వేషన్ల పెంపు నిర్ణయం చెల్లుబాటు అవుతుందా? కాదా? అన్నది వేరే విషయం. మొత్తం రిజర్వేషన్లు 50 శాతం మించకూడదని సుప్రీంకోర్టు మార్గదర్శకాలు ఉన్నప్పటికీ ముఖ్యమంత్రి అందుకు విరుద్ధంగా నిర్ణయం తీసుకున్నారు. తమిళనాడులో 69 శాతం రిజర్వేషన్లు అమలులో ఉన్నాయి కనుక, తెలంగాణ సమాజంలో కూడా 80 శాతం వరకు ఉన్న బీసీలు, ముస్లింలకు రిజర్వేషన్లు పెంచవలసిన అవసరం ఉందనీ, ఇందుకు కేంద్రప్రభుత్వం సహకరించాలనీ బంతిని ఢిల్లీ కోర్టులోకి నెట్టారు. రిజర్వేషన్ల పెంపు అంశాన్ని ప్రతిపక్షాలు వ్యతిరేకించలేని పరిస్థితి ఏర్పడింది. అందుకే అవి పెంచిన రిజర్వేషన్లు ఎలా అమలు చేస్తారంటూ ప్రశ్నిస్తున్నాయి. ప్రజలు మాత్రం ఈ శషభిషలను పట్టించుకోకుండా, ముఖ్యమంత్రి తమకు రిజర్వేషన్లు పెంచుతూ తీసుకున్న నిర్ణయాన్ని స్వాగతిస్తున్నారు. ఉమ్మడి రాష్ట్రంలో రాజశేఖర్రెడ్డి ముఖ్యమంత్రిగా ఉన్నప్పుడు ముస్లింలకు రిజర్వేషన్లు కల్పిస్తూ నిర్ణయం తీసుకున్నారు. అయితే సుప్రీంకోర్టు ఆ నిర్ణయాన్ని కొట్టివేసింది. అయినా ముస్లింలు ఇప్పటికీ రాజశేఖర్రెడ్డిని గుర్తుచేసుకుంటున్నారు. ఇప్పుడు కేసీఆర్ తీసుకున్న నిర్ణయం అమలు అవుతుందో లేదో తెలియదుగానీ ఆయా వర్గాలను ఆకర్షించడంలో ఆయన ఇప్పటికే విజయం సాధించారు. తమిళనాడు తరహాలోనే తెలంగాణలో కూడా రిజర్వేషన్లు 50 శాతానికి పైగా అమలుచేయడానికి పార్లమెంట్లో తగు సవరణలు చేయవలసిన బాధ్యత కేంద్రప్రభుత్వంపై ఉందని ముఖ్యమంత్రి స్పష్టంచేయడంతో రాష్ట్రంలో బలపడాలనుకుంటున్న భారతీయ జనతాపార్టీ ఆత్మరక్షణలో పడే అవకాశం ఉంది. ఈ కారణంగానే మత ప్రాతిపదికన ఇచ్చే రిజర్వేషన్లను తాము వ్యతిరేకిస్తామని బి.జె.పి. నాయకులు చెబుతున్నారు. వెనుకబాటుతనం ఆధారంగా ముస్లింలకు రిజర్వేషన్లు పెంచుతున్నామన్న కేసీఆర్ మాటలు అమలు అవుతాయా? లేదా? అన్నది సుప్రీంకోర్టు ఇవ్వబోయే తీర్పునకు లోబడి ఉంటుంది.ఉచిత ఎరువులతో మరో దెబ్బ!బీసీలు, ముస్లింలకు రిజర్వేషన్ల పెంపు నిర్ణయంతో అయోమయానికి గురైన ప్రతిపక్షాలకు, వచ్చే ఏడాది నుంచి రైతులకు ఉచితంగా ఎరువులు పంపిణీ చేస్తామని ముఖ్యమంత్రి ప్రకటించడంతో మరింత దిక్కుతోచని స్థితి ఏర్పడింది. కేసీఆర్ తీసుకుంటున్న ఏ నిర్ణయాన్ని కూడా బహిరంగంగా వ్యతిరేకించలేని స్థితిలో ప్రస్తుతం ప్రతిపక్షాలు ఉన్నాయి. తెలంగాణలో సన్న, చిన్నకారు రైతులే ఎక్కువ. ప్రభుత్వం తలపెట్టిన సాగునీటి ప్రాజెక్టులు ఇంకా పూర్తికాలేదు కనుక ఎక్కువ మంది రైతులు బోర్లపై ఆధారపడే వ్యవసాయం చేస్తున్నారు. ఈ నేపథ్యంలో ఎరువుల కోసం ఎకరాకు నాలుగువేల రూపాయలు ఉచితంగా ఇవ్వడం గొప్ప విషయమే! ఆల్ఫ్రీ విధానాలు మంచివా? కావా? అన్న చర్చను పక్కనపెడితే ముఖ్యమంత్రి కేసీఆర్ తీసుకున్న తాజా నిర్ణయాన్ని న్యాయస్థానాలు కూడా తప్పుపట్టలేవు. ఎందుకంటే రైతు గురించి ఆలోచించాలని సుప్రీంకోర్టు ఇటీవల పలు సందర్భాలలో కేంద్ర, రాష్ట్ర ప్రభుత్వాలకు సూచిస్తూ వచ్చింది. ఉచిత ఎరువుల పంపిణీ నిర్ణయం వల్ల ఖజానాపై ఏటా అయిదు వేల కోట్ల రూపాయల భారం పడుతుందని అంచనా వేస్తున్నారు. అయినా లెక్కచేయకుండా కేసీఆర్ ఈ నిర్ణయం తీసుకున్నారంటే అందులో కూడా ఒక లెక్క ఉంది. అధికారంలోకి వచ్చిన నాటినుంచి ఏటా దాదాపుగా నాలుగు వేల కోట్ల రూపాయలను రైతు రుణమాఫీ కోసం కేటాయిస్తూ వచ్చారు. ఈ ఏడాదితో రుణమాఫీ పథకం అమలు పూర్తి అవుతుంది. వచ్చే ఏడాది నుంచి ఆ నాలుగు వేల కోట్ల రూపాయలు ప్రభుత్వానికి మిగులుతాయి. దీంతో వచ్చే ఏడాది నుంచి ఆ డబ్బును రైతులకు ఎరువులు అందించడానికి ఉపయోగించాలని కేసీఆర్ నిర్ణయించుకున్నారు. రైతులకు ఉచితంగా ఎరువులు ఇవ్వాలన్నది తమ ఆలోచన అనీ, అది లీక్ అవ్వడంతో కేసీఆర్ నిర్ణయం తీసుకుని ప్రకటించారనీ కాంగ్రెస్ నాయకులు ఇప్పుడు బాధపడుతున్నారు. కాంగ్రెస్ నాయకుల మాటలు నిజమేనని కాసేపు అనుకుందాం! ప్రతిపక్షాల ఆలోచనలను పసిగట్టి విరుగుడు చర్యలను అధికారంలో ఉన్నవారు తీసుకోకుండా ఎలా ఉంటారు? గతంలో రాజశేఖర్రెడ్డి అధికారంలో ఉన్నప్పుడు, ప్రతిపక్షంలో ఉన్న తెలుగుదేశంపార్టీ తదుపరి ఎన్నికలలో పేదలకు పంపిణీ చేస్తున్న బియ్యం ధరను అయిదు రూపాయల నుంచి రెండు రూపాయలకు తగ్గిస్తామనే హామీ ఇవ్వాలని భావించింది. తెలుగుదేశంపార్టీ ఈ ఆలోచన చేస్తున్నదని అప్పట్లో ‘ఆంధ్రజ్యోతి’లో ఒక వార్త వచ్చింది. దీంతో మేలుకున్న రాజశేఖర్రెడ్డి హడావుడిగా అధికారులను సమావేశపరచి రెండు రూపాయలకు కిలో బియ్యం పథకాన్ని తిరిగి ప్రవేశపెడుతున్నట్టు ప్రకటించారు. అధికారంలో ఉన్నారు కనుక తెలుగుదేశం పార్టీ చేసిన ఆలోచనను వెంటనే అమలుచేసే అవకాశం రాజశేఖర్రెడ్డికి లభించింది. తమ ఆలోచనను కాపీకొట్టారని అప్పుడు తెలుగుదేశంపార్టీ గగ్గోలుపెట్టినా బియ్యం ధరను తగ్గించిన క్రెడిట్ రాజశేఖర్రెడ్డి ఖాతాలోకే వెళ్లింది. ఇప్పుడు కాంగ్రెస్ నాయకులు చెబుతున్నట్టు రైతులకు ఉచితంగా ఎరువులు పంపిణీచేయాలని ఆలోచించారో లేదో తెలియదు. నిజంగా ఆలోచించి ఉంటే ఒకప్పుడు తెలుగుదేశం చేసిన ఆలోచనను అప్పటి తమ నాయకుడైన రాజశేఖర్రెడ్డి కాపీకొట్టిన విషయాన్ని గుర్తుకు తెచ్చుకుని, ఇప్పుడు కూడా అలా జరిగే అవకాశం ఉందని గ్రహించి, తమ ఆలోచనను బహిరంగంగా ప్రకటించి ఉండాల్సింది. బ్యాడ్లక్! కాంగ్రెస్ నాయకులు ఏమి ఆలోచించారో తెలియదుగానీ ముఖ్యమంత్రి కేసీఆర్ తాజా నిర్ణయంతో రైతులందరూ ఆయనను గుండెల్లో పెట్టుకుని కొలుస్తారు. నిర్ణయాలు ప్రకటించడమే కాదు, ఆయా నిర్ణయాలు తీసుకోవడానికి గల కారణాలను కూడా ప్రజలకు హత్తుకునేలా చెప్పడంలో కేసీఆర్ మహా దిట్ట! ఈ క్రమంలోనే ఉచిత ఎరువుల నిర్ణయం ప్రకటించే సమయంలో కూడా ముఖ్యమంత్రి చేసిన వ్యాఖ్యలు ఆయనను రైతులకు మరింత సన్నిహితం చేశాయి. ముఖ్యమంత్రి తీసుకున్న ఈ తాజా నిర్ణయంతో వచ్చే ఎన్నికలలో గెలుస్తామన్న కాంగ్రెస్ ఆశలు గల్లంతు అవుతాయని చెప్పవచ్చు. ఉత్తరప్రదేశ్లో సాధించిన విజయం ఇచ్చిన ప్రోత్సాహంతో తెలంగాణలో జెండా ఎగురవేయవచ్చునని అనుకుంటున్న భారతీయ జనతాపార్టీ ఆశలు కూడా ఆవిరి అవుతాయి. రాజకీయ ఎత్తుగడలు, రణతంత్రపు జిత్తులలో తెలంగాణలో కేసీఆర్ను ఢీకొనగల మరో నాయకుడు కనుచూపు మేరలో కనిపించడం లేదు. రెండేళ్ల తర్వాత జరిగే ఎన్నికలలో అధికారంలోకి రావాలని కలలు కంటున్న కాంగ్రెస్ నాయకులు వచ్చే ఏడాది చివరిలోనే ఎన్నికలు జరిగే అవకాశం ఉందని మర్చిపోతున్నారు. దేశవ్యాపితంగా శాసనసభలకు, లోక్సభకు ఒకేసారి ఎన్నికలు జరపాలన్న ఆలోచనతో ప్రధానమంత్రి నరేంద్రమోదీ ఉన్నారు. ఈ ప్రతిపాదనపై తెలంగాణ సీఎం కేసీఆర్, ఏపీ సీఎం చంద్రబాబు ఇప్పటికే ప్రధాని వద్ద తమ అంగీకారం తెలిపారు. నరేంద్రమోదీ ఆలోచన కార్యరూపంలోకి వస్తే వచ్చే ఏడాది ద్వితీయార్థంలో ఎప్పుడైనా లోక్సభకు-– శాసనసభకు ఎన్నికలు జరగవచ్చు. ఇలా జరిగే అవకాశం ఉందని తెలుసు కనుకే రానున్న ఎన్నికలలో తన గెలుపును ఖాయం చేసుకోవడానికై కేసీఆర్ చకచకా నిర్ణయాలు తీసుకుంటున్నారు. ప్రభుత్వ డబ్బుతో టోకుగా ఓట్ల కొనుగోలుకు ప్రయత్నం చేస్తున్నారని ముఖ్యమంత్రిపై కాంగ్రెస్ నాయకురాలు డీకే అరుణ విమర్శలు చేశారుగానీ ఒకప్పటి తమ నాయకుడు రాజశేఖర్రెడ్డి ముఖ్యమంత్రిగా ఉన్నప్పుడు కూడా ఇదే పని చేశారని మర్చిపోయారు. రాజశేఖర్రెడ్డి మోడల్ను క్షుణ్ణంగా అధ్యయనం చేసిన కేసీఆర్, మారిన పరిస్థితులకు అనుగుణంగా అదే బాటలో కొత్త మోడల్ను రూపొందించుకుని అనుసరిస్తున్నారు. ప్రతిపక్షాలను బలహీనపర్చడం నుంచి ప్రజలను ఆకర్షించడానికి తాయిలాలు ప్రకటించడం వరకు రాజశేఖర్రెడ్డి అనుసరించిన మార్గంలోనే ఇప్పుడు కేసీఆర్ నడుస్తున్నారు. అప్పుడు రాజశేఖర్రెడ్డి వ్యూహాలను తట్టుకోలేక ప్రతిపక్షాలు గిలగిలా కొట్టుకున్నట్టుగా ఇప్పుడు కేసీఆర్ ముందు నిలబడలేక ప్రతిపక్షాలు విలవిలలాడుతున్నాయి. అయితే ముఖ్యమంత్రి కేసీఆర్ తన అమ్ములపొదిలోని అస్ర్తాలన్నింటినీ ఒకేసారి బయటకు తీస్తే భవిష్యత్తులో ప్రకటించడానికి ఏమీ మిగలవు కదా? అన్న అనుమానాన్ని కొందరు వ్యక్తంచేస్తున్నారు. రాజకీయాలలో తన వారసుడిగా, తదుపరి ముఖ్యమంత్రిగా తనయుడు కె.తారకరామారావును చూడాలని కేసీఆర్ నిర్ణయించుకున్నారు. వచ్చే ఎన్నికల తర్వాత కేటీఆర్ను ముఖ్యమంత్రిని చేసి తాను సలహాదారు పాత్రకే పరిమితం కావాలని కేసీఆర్ భావిస్తున్నట్టు ప్రచారం జరుగుతోంది. ఇందుకు అనుగుణంగానే కేటీఆర్లోని నాయకత్వ లక్షణాలను పరీక్షించే పనిని కేసీఆర్ మొదలుపెట్టారు. కుమారుడికి జనంతో ప్రత్యక్ష సంబంధాలు ఏర్పరచడం కోసం జిల్లాలలో బహిరంగ సభలను ఏర్పాటు చేయిస్తున్నారు. ఇదంతా బాగానే ఉందిగానీ రేపు కేటీఆర్ ముఖ్యమంత్రి అయితే 2024లో జరిగే ఎన్నికలలో ప్రజలను ఆకర్షించడానికి తాయిలాలు మిగలకుండా కేసీఆర్ ఇప్పుడే అన్నీ ప్రకటిస్తున్నారు ఏమిటి? అని ఒక పెద్దాయనకు సందేహం వచ్చింది. దీనికి మరొకాయన సమాధానం ఇస్తూ ’ప్రజల ఆకాంక్షలు ఒక పట్టాన తీరవు. ప్రభుత్వం వద్ద డబ్బు ఉండాలేగానీ ఎన్ని ఉచితాలనైనా ప్రకటించవచ్చు. ఎరువులు ఉచితంగా పంపిణీ చేయవచ్చునని ఎవరైనా ఊహించారా? కేసీఆర్ ప్రకటించారు కదా! అలాగే భవిష్యత్తులో ఇంకేవో ప్రకటిస్తారు’ అని ముక్తాయింపు ఇచ్చారు.ముస్లిం మహిళలకు అండగా మోదీఇప్పుడు జాతీయస్థాయిలో ప్రధానమంత్రి నరేంద్రమోదీ అనుసరిస్తున్న విధానాల విషయానికి వద్దాం. వ్యక్తిగత లబ్ధి చేకూర్చే పథకాలకు నరేంద్రమోదీ వ్యతిరేకం. గుజరాత్ ముఖ్యమంత్రిగా ఉన్నప్పుడు కూడా ఆయన ప్రజలకు తాయిలాలు ఏమీ ప్రకటించలేదు. అయినా వరుస ఎన్నికలలో ఆయన గెలుస్తూనే వచ్చారు. ఇందుకు ఆయన ఎంచుకున్న మార్గం అభివృద్ధి మంత్రంతోపాటు ప్రజల సైకాలజీని స్టడీచేసి అందుకు అనుగుణంగా నిర్ణయాలు తీసుకోవడమే! ఇప్పుడు ఈ విధానాన్ని మోదీ జాతీయస్థాయిలో అమలుచేస్తున్నారు. పెద్దనోట్ల రద్దు నిర్ణయం ద్వారా అవినీతిపరులు, అపర కుబేరుల నడ్డి విరిచారని పేదప్రజానీకం భావించేలా చేశారు. ఈ చర్య వల్ల తమకు ప్రత్యక్షంగా ఒనగూరిన ప్రయోజనం ఏమీ లేకపోయినా ఎదుటివాడికి నష్టం జరిగితే చాలు అన్న జనం సైకాలజీ మోదీకి ఉపయోగపడింది. నరేంద్రమోదీ వ్యూహాలను జాతీయస్థాయిలో ప్రతిపక్షాలే కాకుండా రాజకీయ విశ్లేషకులు కూడా అంచనా వేయలేకపోతున్నారు. కరుడుగట్టిన హిందుత్వవాదిగా పేరొందిన నరేంద్రమోదీ అంటే ముస్లింలకు ఏమాత్రం పొసగదు. అయినా మోదీ తన చాతుర్యంతో ముస్లింలను కూడా తనవైపు తిప్పుకోవడం మొదలుపెట్టారు. దేశంలో ట్రిపుల్ తలాక్ విధానం ఉండకూడదన్న ప్రతిపాదనను తెరమీదకు తెచ్చినప్పుడు నాతో సహా చాలామంది, అనవసర విషయాలను తెరమీదకు తెచ్చి మత ఉద్రిక్తతలను రెచ్చగొడుతున్నారని అభిప్రాయపడినవాళ్లమే! ఈ క్రమంలో ట్రిపుల్ తలాక్ అనే అనాగరిక విధానం పట్ల ముస్లిం మహిళలలో గూడుకట్టుకున్న వ్యతిరేకతను ఎవరూ పసిగట్టలేకపోయారు. ఒక్క నరేంద్రమోదీ మాత్రమే ముస్లిం మహిళల ఆవేదనను గ్రహించి కేవలం నోటిమాట ద్వారా మూడుసార్లు తలాక్ చెప్పి భార్యలను వదిలించుకునే విధానం రద్దుకావాలని భావించారు. ఖురాన్లో చెప్పారంటూ ముస్లింలు చేస్తున్న కొన్ని పనులకు ఖురాన్ ఆమోదం లేదని చాలామందికి తెలియదు. ముస్లింలలో కొంతమంది పురుషులు ఖురాన్ను కూడా తమకు అనుగుణంగా అన్వయించుకుంటూ వచ్చారు. ట్రిపుల్ తలాక్ విధానం కూడా ఇటువంటిదే! ఉపరాష్ట్రపతి హమీద్ అన్సారీ సతీమణి కూడా ఇటీవల మాట్లాడుతూ ట్రిపుల్ తలాక్ విధానాన్ని ఖురాన్లో పేర్కొనలేదని చెప్పారు. దీనిపై ఎవరికైనా సందేహాలు ఉంటే అరబిక్ భాషలో ఉన్న అసలైన ఖురాన్ను చదువుకోవచ్చునని కూడా ఆమె అన్నారు. దీన్నిబట్టి ట్రిపుల్ తలాక్ విషయంలో ముస్లింలలో పురుషులు దాన్ని దుర్వినియోగం చేస్తుంటే, మహిళలు బాధితులుగా మిగులుతున్నారని అర్థమవుతోంది. తమలో గూడుకట్టుకుని ఉన్న ఆవేదన, బాధను నరేంద్రమోదీ ఒక్కరే గుర్తించి తమను ఆదుకోబోతున్నారని ముస్లిం మహిళలు విశ్వసిస్తున్నారు. ఈ కారణంగానే ఉత్తరప్రదేశ్ ఎన్నికలలో తమ భర్తలు, తండ్రులు, సోదరుల నిర్ణయానికి విరుద్ధంగా ముస్లిం మహిళలు భారతీయ జనతాపార్టీ అభ్యర్థులకు ఓట్లువేసి గెలిపించారు. ముస్లింల సంఖ్య అత్యధికంగా ఉన్న నియోజకవర్గాలలో కూడా బి.జె.పి. అభ్యర్థులు గెలిచారంటే, ఎన్నికలలో అవకతవకలు జరిగాయని మాయావతి వంటివారు ఆరోపించారేగానీ ముస్లిం మహిళల మనోభావాలను అర్థంచేసుకోవడానికి ప్రయత్నించలేదు. ఈ దేశంలో లౌకికవాదులమని చెప్పుకునే ఏ ఒక్క రాజకీయపార్టీగానీ, నాయకుడుగానీ ఈ అంశంపై దృష్టిసారించలేదు. ముస్లింలు, మత గురువులు ఏమిచెప్పినా, ఏది చేసినా కరెక్ట్ అయి ఉంటుందని నమ్మి గుడ్డిగా సమర్థిస్తున్నారు. ఒక్క నరేంద్రమోదీ మాత్రమే ఈ విషయంలో భిన్నంగా ఆలోచించారు. ట్రిపుల్ తలాక్ విధానం పట్ల ముస్లిం మహిళల్లో గూడుకట్టుకుని ఉన్న వ్యతిరేకతను పసిగట్టారు. గుజరాత్ సమాజాన్ని హిందు, ముస్లింలుగా విభజించి హిందువులకు ఆరాధ్యదైవంగా మారిన నరేంద్రమోదీ ఇప్పుడు ప్రధానమంత్రి అయ్యారు. ముస్లిం మహిళలను తనవైపు తిప్పుకునే వ్యూహాన్ని అమలు చేయబూనారు. ఆయన తీసుకున్న ఈ నిర్ణయం సత్ఫలితాలను ఇస్తున్నదని ఉత్తరప్రదేశ్ ఎన్నికల ఫలితాలు రుజువుచేశాయి. ఉత్తరప్రదేశ్ ఎన్నికలలో బుర్ఖాలు ధరించిన ముస్లిం మహిళలు బి.జె.పి. అభ్యర్థులకు ఓటువేసిన విషయాన్ని ఎన్నికల సర్వేలలో, ఫలితాల విశ్లేషణలో ఆరితేరిన మాజీ ఎంపీ లగడపాటి రాజగోపాల్ ముందుగా పసిగట్టారు. ఫలితాలు వెల్లడి కాగానే మిగతావాళ్లు షాక్కు గురికాగా, లగడపాటి మాత్రం జరిగింది ఇది అని తేల్చిచెప్పారు. నరేంద్రమోదీ ప్రధానమంత్రి అయిన తర్వాతే, తమ భర్తలు ‘తలాక్, తలాక్, తలాక్’ అని మూడు పర్యాయాలు చెప్పి తమను వదిలించుకోవడంపై ముస్లిం మహిళలు గళంవిప్పి నిరసనలు తెలుపుతున్నారు. విదేశాలలో ఉద్యోగం చేస్తున్న తన భర్త కేవలం ఫోన్ ద్వారా ట్రిపుల్ తలాక్ చెప్పి తనను వదిలించుకోవడంపై హైదరాబాద్ పాతబస్తీకి చెందిన ఒక ముస్లిం మహిళ పోలీసుస్టేషన్లో ఫిర్యాదుచేసిన విషయం తెలిసిందే! ఇలా ఎంతోమంది ఈ విధానాన్ని వ్యతిరేకిస్తూ బహిరంగంగా నిరసన తెలుపుతున్నారు. గతంలో ఇలా ఉండేది కాదు. మత గ్రంథాలలో ఉందని నమ్మి తమ ఆవేదనను మౌనంగా భరిస్తూ వచ్చారు. నరేంద్రమోదీ ప్రధానమంత్రి అయ్యాక ముస్లిం మహిళలకు ధైర్యం వచ్చిందనే చెప్పవచ్చు. అందుకే ఈ నిరసనలు. ముస్లిం మహిళల మనోభావాలను గుర్తించి వారిని తనవైపుకు తిప్పుకున్న నరేంద్రమోదీని అభినందించకుండా ఎవరైనా ఎలా ఉండగలరు? ఒక్క ఉత్తరప్రదేశ్లోనే కాకుండా దేశవ్యాపితంగా ముస్లిం మహిళల అభిమానాన్ని చూరగొనగలిగారంటే నరేంద్రమోదీ విజయవిహారాన్ని ఎవరు ఆపగలరు? మొత్తంమీద ఇక్కడ కేసీఆర్, అక్కడ నరేంద్రమోదీ తమ వ్యూహాలతో ప్రస్తుతం ప్రత్యర్థులకు అందనంత దూరంలో ఉన్నారు.PART-2https://www.youtube.com/watch?v=lChF19vjW8A
raajakeeyaalalo tana vaarasudigaa, tadupari mukhyamantrigaa tanayudu ke.taarakaraamaaraavunu chuudaalani kcr nirnayinchukunnaaru. vache ennikala tarvaata ktrnu mukhyamantrini chesi taanu salahaadaaru paatrake parimitam kaavaalani kcr bhaavistunnattu prachaaram jarugutondi. induku anugunamgaane ktrlonlo nayakatva lakshanaalanu pareekshinche panini kcr modalupettaaru.atu jaatiiyasthaayilo, itu telamgaana rashtramlo pradhaanamantri narendramodi, mukhyamantri kcr visurutunna rajakeeya paachikalatho pratipakshaalaku dikkutochani paristhiti erpadindi. ee iruvurilo narendramodi desha prajala sicalogyni lothugaa gamaninchi nirnayaalu teesukuntu undagaa, kcr maatram prajalapai varalajallu kuripistunnaru. ee iruvuri charyalatho pratipaksha sibiram nirveeryam avutondi. adhikaaramloki vachina naayakulapai, paartiilapai prajalalo vyatirekata erpadataanni manam ippativaraku chusham. ippudu paristhitulu maarutunnaayi. adhikaaramloki vachina vaaru adhikaaraanni upayoginchi teesukuntunna nirnayaalato prajalanu marinta aakarshistuu naanaatikii balam penchukuntunnaaru. induku aayaa naayakulu anusaristunna ettugadalapai evari abhyantaraalu vaariki undavacchugaanii, prajalu maatram adhikaaramlo unnavaariki cheruva avutunnaaru. mundugaa telamgaana rajakeeyala vishayaaniki vaddam. gatha ennikalalo 38 saatam otlu matrame saadhinchi botaboti mejaaritiitoe adhikaaramloki vachina mukhyamantri ke.chandrasekhararao, aa tarvaata teesukunna nirnayaalato tana balaanni amaantam penchukunnaaru. deentho ivvaala telamgaanalo 50 saataanikipaigaa prajalu kcr naayakatvaanni balaparustunnaru. adhikaaraanni susthiram chesukovadaniki, mundugaa pratipaksha paarteelaku chendina saasanasabhyulanu tana paartiiloki teesukuni saasanasabhalo sankhyaabalaanni penchukunna kcr, aa tarvaata prabhutvaparamgaa amalu cheyavalasina pathakaalapai drushtisaarinchaaru. party phiraayimpulanu prothsahinchadam naitikama? anaitikama? anna vishayam pakkanapedithe, anukunna lakshyaanni aayana saadhinchaaru. phiraayimpulanu prothsahinchadaanni prajalu kuudaa tappupattadam ledani telamgaanalo jarigina upaennikalalo prajalu ichina teerputho spashtamaindi. mukhyamantri kcr charyalatho saasanasabha lopala, velupala kuudaa pratipakshaalu balaheenapaddaayi. firaayimpulu ika chaalanukunna mukhyamantri ippudu prajalanu tanavaipu aakarshinchadampai drushtisaarinchaaru. vache ennikalalo tana vijayaaniki dhoka undakunda mantraangam, yantraangam naduputunnaru. ee kramamlo telamgaana samajam kuurpuni gamaninchina kcr, muslimlu, badugu--–-balaheenavargaala vaarini aakattukovadam kosam reservationla pempu nirnayam teesukunnaru. beeseelaku, muslimlaku reservationla pempu nirnayam chellubaatu avutundaa? kaadaa? annadi vere vishayam. mottam reservationlu 50 saatam minchakudadani supreenkortu maargadarsakaalu unnappatikii mukhyamantri anduku viruddhamgaa nirnayam teesukunnaru. tamilanaadulo 69 saatam reservationlu amalulo unnaayi kanuka, telamgaana samaajamlo kuudaa 80 saatam varaku unna beeseelu, muslimlaku reservationlu penchavalasina avasaram undanee, induku kendraprabhutvam sahakarinchaalanii bantini dhilli kortuloki nettaaru. reservationla pempu amsaanni pratipakshaalu vyatirekinchaleni paristhiti erpadindi. anduke avi penchina reservationlu ela amalu chestaarantuu prasnistunnaayi. prajalu maatram ee sashabhishalanu pattinchukokunda, mukhyamantri tamaku reservationlu penchutuu teesukunna nirnayaanni swaagatistunnaaru. ummadi rashtramlo rajasekharreddy mukhyamantrigaa unnappudu muslimlaku reservationlu kalpistuu nirnayam teesukunnaru. ayithe supreenkortu aa nirnayaanni kottivesindi. aina muslimlu ippatikee rajasekharreddini gurtuchesukuntunna. ippudu kcr teesukunna nirnayam amalu avutundo ledho teliyadugaanii aayaa vargaalanu aakarshinchadamlo aayana ippatike vijayam saadhinchaaru. tamilanadu tarahaalone telamgaanalo kuudaa reservationlu 50 saataaniki paiga amalucheyadaaniki paarlamentlo tagu savaranalu cheyavalasina baadhyata kendraprabhutvampai undani mukhyamantri spashtamchaeyadamtho rashtramlo balapadaalanukuntunna bhaarateeya janataparti aatmarakshanalo pade avakaasam undi. ee kaaranamgaane matha praatipadikana iche reservationlanu taamu vyatirekistaamani bi.je.pi. naayakulu chebutunnaru. venukabaatutanam aadhaaramgaa muslimlaku reservationlu penchutunnamanna kcr maatalu amalu avtaya? leda? annadi supreenkortu ivvaboye teerpunaku lobadi untundi.uchita eruvulatho maro debba!beeseelu, muslimlaku reservationla pempu nirnayamtho ayomayaniki guraina pratipakshaalaku, vache edaadi nunchi raitulaku uchitamgaa eruvulu pampinee chestamani mukhyamantri prakatinchadamtho marinta dikkutochani sthiti erpadindi. kcr teesukuntunna e nirnayaanni kuudaa bahirangamgaa vyatirekinchaleni sthitilo prastutam pratipakshaalu unnaayi. telamgaanalo sanna, chinnakaaru raitule ekkuva. prabhutvam talapettina saguneeti praajektulu inka poortikaaledu kanuka ekkuva mandi raitulu borlapai aadhaarapade vyavasaayam chestunnaru. ee nepathyamlo eruvula kosam ekaraaku naaluguvela roopaayalu uchitamgaa ivvadam goppa vishayame! alfri vidhaanaalu manchiva? kava? anna charchanu pakkanapedithe mukhyamantri kcr teesukunna taja nirnayaanni nyaayasthaanaalu kuudaa tappupattalevu. endukante raitu gurinchi aalochinchaalani supreenkortu iteevala palu sandarbhaalalo kendra, rashtra prabhutvaalaku suuchistuu vachindi. uchita eruvula pampinee nirnayam valla khajanapai eta ayidu vela kotla roopaayala bharam padutundani anchana vestunnaru. aina lekkacheyakunda kcr ee nirnayam teesukunnarante andulo kuudaa oka lekka undi. adhikaaramloki vachina naatinunchi eta daadaapugaa naalugu vela kotla roopaayalanu raitu runamafi kosam ketaayistuu vachaaru. ee edaadito runamafi pathakam amalu puurti avutundi. vache edaadi nunchi aa naalugu vela kotla roopaayalu prabhutvaaniki migulutaayi. deentho vache edaadi nunchi aa dabbunu raitulaku eruvulu andinchadaaniki upayoginchaalani kcr nirnayinchukunnaaru. raitulaku uchitamgaa eruvulu ivvaalannadi tama aalochana any, adhi leak avvadamtho kcr nirnayam teesukuni prakatinchaaranii congress naayakulu ippudu baadhapadutunnaaru. congress naayakula maatalu nijamenani kasepu anukundam! pratipakshaala aalochanalanu pasigatti virugudu charyalanu adhikaaramlo unnavaaru teesukokunda ela untaaru? gatamlo rajasekharreddy adhikaaramlo unnappudu, pratipakshamlo unna telugudesamparti tadupari ennikalalo pedalaku pampinee chestunna biyyam dharanu ayidu roopaayala nunchi rendu roopaayalaku taggistamane haami ivvaalani bhaavinchindi. telugudesamparti ee aalochana chestunnadani appatlo ‘aandhrajyoti’loo oka vaarta vachindi. deentho melukunna rajasekharreddy hadavudiga adhikaarulanu samavesaparachi rendu roopaayalaku kilo biyyam pathakaanni tirigi pravesapedutunnattu prakatinchaaru. adhikaaramlo unnaaru kanuka telugudesam party chesina aalochananu ventane amaluchese avakaasam rajasekharreddiki labhinchindi. tama aalochananu kaapiikottaarani appudu telugudesamparti gaggolupettina biyyam dharanu tagginchina credit rajasekharreddy khataloke vellindi. ippudu congress naayakulu chebutunnattu raitulaku uchitamgaa eruvulu pampineecheeyaalani alochincharo ledho teliyadu. nijamgaa aalochinchi unte okappudu telugudesam chesina aalochananu appati tama naayakudaina rajasekharreddy kaapeekottina vishayaanni gurtuku tecchukuni, ippudu kuudaa alaa jarige avakaasam undani grahinchi, tama aalochananu bahirangamgaa prakatinchi undaalsindi. badlack! congress naayakulu emi alochincharo teliyadugaanii mukhyamantri kcr taja nirnayamtho raitulandaruu aayananu gundello pettukuni kolustaaru. nirnayaalu prakatinchadame kaadu, aayaa nirnayaalu teesukoovadaaniki gala kaaranaalanu kuudaa prajalaku hattukunela cheppadamlo kcr mahaa ditta! ee kramamlone uchita eruvula nirnayam prakatinche samayamlo kuudaa mukhyamantri chesina vyaakhyalu aayananu raitulaku marinta sannihitam chesaayi. mukhyamantri teesukunna ee taja nirnayamtho vache ennikalalo gelustamanna congress aasalu gallanthu avutaayani cheppavachhu. uttarapradeshlo saadhinchina vijayam ichina prothsaahamtho telamgaanalo jenda eguraveyavachhunani anukuntunna bhaarateeya janataparti aasalu kuudaa aaviri avtayi. rajakeeya ettugadalu, ranatantrapu jittulalo telamgaanalo kcrnu dheekonagala maro nayakudu kanuchuupu meralo kanipinchadam ledu. rendella tarvaata jarige ennikalalo adhikaaramloki ravalani kalalu kantunna congress naayakulu vache edaadi chivarilone ennikalu jarige avakaasam undani marchipotunnaru. deshavyaapitamgaa saasanasabhalaku, loksabhaku okesari ennikalu jarapalanna aalochanatho pradhaanamantri narendramodi unnaaru. ee pratipaadanapai telamgaana cm kcr, apy cm chandrababu ippatike pradhaani vadda tama angeekaaram telipaaru. narendramodi aalochana kaaryaroopamloki vaste vache edaadi dviteeyaarthamlo eppudaina loksabhaku-– saasanasabhaku ennikalu jaragavacchu. ilaa jarige avakaasam undani telusu kanuke raanunna ennikalalo tana gelupunu khayam chesukovadanikai kcr chakachaka nirnayaalu teesukuntunnaru. prabhutva dabbutho tokuga otla konugoluku prayatnam chestunnarani mukhyamantripai congress nayakuralu deeke aruna vimarsalu chesaarugaanii okappati tama nayakudu rajasekharreddy mukhyamantrigaa unnappudu kuudaa ide pani chesarani marchipoyaru. rajasekharreddy modalnu kshunnamgaa adhyayanam chesina kcr, maarina paristhitulaku anugunamgaa adhe baatalo kotta modalnu roopondinchukuni anusaristunnaaru. pratipakshaalanu balaheenaparchadam nunchi prajalanu aakarshinchadaaniki taayilaalu prakatinchadam varaku rajasekharreddy anusarinchina maargamlone ippudu kcr nadustunnaru. appudu rajasekharreddy vyuuhaalanu tattukoleka pratipakshaalu gilagila kottukunnattugaa ippudu kcr mundu nilabadaleka pratipakshaalu vilavilalaadutunnaayi. ayithe mukhyamantri kcr tana ammulapodiloni asrtalannintini okesari bayataku teeste bhavishyattulo prakatinchadaaniki emi migalavu kada? anna anumaanaanni kondaru vyaktamchaestunnaaru. raajakeeyaalalo tana vaarasudigaa, tadupari mukhyamantrigaa tanayudu ke.taarakaraamaaraavunu chuudaalani kcr nirnayinchukunnaaru. vache ennikala tarvaata ktrnu mukhyamantrini chesi taanu salahaadaaru paatrake parimitam kaavaalani kcr bhaavistunnattu prachaaram jarugutondi. induku anugunamgaane ktrlonlo nayakatva lakshanaalanu pareekshinche panini kcr modalupettaaru. kumarudiki janamtho pratyaksha sambandhaalu erparachadam kosam jillaalalo bahiranga sabhalanu erpaatu cheyistunnaru. idantaa bagane undigaanii repu ktr mukhyamantri ayithe 2024loo jarige ennikalalo prajalanu aakarshinchadaaniki taayilaalu migalakunda kcr ippude annee prakatistunnaaru emiti? ani oka peddaayanaku sandeham vachindi. deeniki marokayana samadhanam istuu ’prajala aakaankshalu oka pattana teeravu. prabhutvam vadda dabbu undaalegaanii enni uchitaalanainaa prakatinchavacchu. eruvulu uchitamgaa pampinee cheyavachunani evaraina oohinchara? kcr prakatinchaaru kada! alaage bhavishyattulo inkevo prakatistaaru’ ani muktaayimpu icharu.muslim mahilalaku andagaa modiippudu jaatiiyasthaayilo pradhaanamantri narendramodi anusaristunna vidhaanaala vishayaaniki vaddam. vyaktigata labdhi chekurche pathakaalaku narendramodi vyatirekam. gujarat mukhyamantrigaa unnappudu kuudaa aayana prajalaku taayilaalu emi prakatinchaledu. aina varusa ennikalalo aayana gelustune vachaaru. induku aayana enchukunna maargam abhivruddhi mantramtopaatu prajala sicalogyni stadichesi anduku anugunamgaa nirnayaalu teesukovadame! ippudu ee vidhaanaanni modii jaatiiyasthaayilo amaluchestunnaru. peddanotla raddu nirnayam dwara avineetiparulu, apara kuberula naddi virichaarani pedaprajaaneekam bhavinchela chesaru. ee charya valla tamaku pratyakshamgaa onaguurina prayojanam emi lekapoyina edutivaadiki nashtam jarigithe chaalu anna janam cycology modeeki upayogapadindi. narendramodi vyuuhaalanu jaatiiyasthaayilo pratipakshaale kakunda rajakeeya vislaeshakulu kuudaa anchana veyalekapotunnaru. karudugattina hindutvavaadigaa perondina narendramodi ante muslimlaku ematram posagadu. aina modii tana chaaturyamtho muslimlanu kuudaa tanavaipu tippukovadam modalupettaaru. desamlo triple talak vidhaanam undakudadanna pratipaadananu terameedaku tecchinappudu naatho sahaa chaalaamandi, anavasara vishayaalanu terameedaku tecchi matha udriktatalanu rechchagodutunnaarani abhipraayapadinavaalleme! ee kramamlo triple talak ane anagarika vidhaanam patla muslim mahilalalo goodukattukunna vyatirekatanu evaruu pasigattalekapoyaru. okka narendramodi matrame muslim mahilala aavedananu grahinchi kevalam notimata dwara moodusaarlu talak cheppi bhaaryalanu vadilinchukune vidhaanam raddukaavaalani bhaavinchaaru. khuranlo cheppaarantuu muslimlu chestunna konni panulaku khuran aamodam ledani chaalaamandiki teliyadu. muslimlalo kontamandi purushulu khurannu kuudaa tamaku anugunamgaa anvayinchukuntu vachaaru. triple talak vidhaanam kuudaa ituvantide! uparaashtrapati hameed ansari sateemani kuudaa iteevala maatlaadutuu triple talak vidhaanaanni khuranlo perkonaledani cheppaaru. deenipai evarikainaa sandehaalu unte arabik bhashalo unna asalaina khurannu chaduvukovachhunani kuudaa aame annaru. deennibatti triple talak vishayamlo muslimlalo purushulu daanni durviniyogam chestunte, mahilalu baadhitulugaa migulutunnarani ardhamavutondi. tamalo goodukattukuni unna aavedana, baadhanu narendramodi okkare gurtinchi tamanu aadukobotunnarani muslim mahilalu vishwasistunnaaru. ee kaaranamgaane uttarapradesh ennikalalo tama bhartalu, tandrulu, sodarula nirnayaaniki viruddhamgaa muslim mahilalu bhaarateeya janataparti abhyardhulaku otluvesi gelipinchaaru. muslimla sankhya atyadhikamgaa unna niyojakavargaalalo kuudaa bi.je.pi. abhyardhulu gelicharante, ennikalalo avakatavakalu jarigayani mayavati vantivaaru aaropinchaaregaanii muslim mahilala manobhaavaalanu ardhamchesukovadaaniki prayatninchaledu. ee desamlo loukikavaadulamani cheppukune e okka raajakeeyapaartiigaanii, naayakudugaanii ee amsampai drushtisaarinchaledu. muslimlu, matha guruvulu emicheppina, edhi chesina correct ayi untundani nammi guddiga samarthistunnaaru. okka narendramodi matrame ee vishayamlo bhinnamgaa aalochinchaaru. triple talak vidhaanam patla muslim mahilallo goodukattukuni unna vyatirekatanu pasigattaaru. gujarat samaajaanni hindu, muslimlugaa vibhajinchi hinduvulaku aaraadhyadaivamgaa maarina narendramodi ippudu pradhaanamantri ayyaru. muslim mahilalanu tanavaipu tippukune vyuhanni amalu cheyabunaru. aayana teesukunna ee nirnayam satphalitaalanu istunnadani uttarapradesh ennikala phalitaalu rujuvuchesaayi. uttarapradesh ennikalalo burkhalu dharinchina muslim mahilalu bi.je.pi. abhyardhulaku otuvesina vishayaanni ennikala sarvelalo, phalitaala vislaeshanhalo aaritherina maji empy lagadapati rajagopal mundugaa pasigattaaru. phalitaalu velladi kagane migataavaallu shaakku gurikaga, lagadapati maatram jarigindi idhi ani telchicheppaaru. narendramodi pradhaanamantri ayina tarvate, tama bhartalu ‘talak, talak, talak’ ani moodu paryayalu cheppi tamanu vadilinchukovadampai muslim mahilalu galamvippi nirasanalu teluputunnaru. videsaalalo udyogam chestunna tana bharta kevalam fon dwara triple talak cheppi tananu vadilinchukovadampai hyderabad paatabastiiki chendina oka muslim mahila policestationlo firyaduchesina vishayam telisinde! ilaa entomandi ee vidhaanaanni vyatirekistuu bahirangamgaa nirasana teluputunnaru. gatamlo ilaa undedi kaadu. matha grandhaalalo undani nammi tama aavedananu mounamgaa bharistuu vachaaru. narendramodi pradhaanamantri ayyaka muslim mahilalaku dhairyam vachindane cheppavachhu. anduke ee nirasanalu. muslim mahilala manobhaavaalanu gurtinchi vaarini tanavaipuku tippukunna narendramodini abhinandinchakundaa evaraina ela undagalaru? okka uttarapradeslone kakunda deshavyaapitamgaa muslim mahilala abhimaanaanni churagonagaligarante narendramodi vijayavihaaraanni evaru aapagalaru? mottammeeda ikkada kcr, akkada narendramodi tama vyuuhaalatoe prastutam pratyarthulaku andananta dooramlo unnaaru.PART-2https://www.youtube.com/watch?v=lChF19vjW8A